
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 400 

19 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΗ 

Αριθ. 4325 ( 1 ) 

Χαρακτηρισμός όπλων ως σκοπευτικών- Όροι, προϋπο¬ 
θέσεις και διαδικασία χορήγησης αδειών κατοχής ό¬ 
πλων σκοποβολής και φυσιγγίων αυτών - Υποχρεώ¬ 
σεις αθλητικών σωματείων, υπευθύνων σκοπευτηρίων 
και κατόχων όπλων σκοποβολής 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1 παρ. 5, εδάφιο α', 3παρ. 
7,6 παρ. 7,7 παρ, 2 εδάφιο ε', 10 παρ. 7 και 21 του ν. 
2168/1993 «Ρύθμιση θεμάτων που αφορούν όπλα πυρο- 
μαχικά, εκρηκτικές ύλες, εκρηκτικούς μηχανισμούς και 
άλλες διατάξεις» (Α'-147) όπως τροποποιήθηκαν και συ¬ 
μπληρώθηκαν με τις διατάξεις του άρθρου 4 του ν. 
2334/1995 (Α'-184). 

2. Τις διατάξεις του άρθρου 29α του ν.1558/1985 ΙΚυ- 
βέρνηση και Κυβερνητικά Όργανα (Α'-137), το οποίο προ¬ 
στέθηκε με το άρθρο 27 του ν.2081/1992 (Α'-145) και α- 
ντικαταστάθηκε με το άρθρο 1 του ν.2469/1997 (Α'-38). 

3. Τις διατάξεις της υπ’ αριθ. ΥΠΠΟ/ΓΝΟΣ 47968 από 9- 
10-1996 (Β' 937) απόφασης του Πρωθυπουργού και του 
Υπουργού Πολιτισμού «Ανάθεση αρμοδιοτήτων στον Υ¬ 
φυπουργό Πολιτισμού». 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Όπλα και φυσίγγια σκοποβολής 

1. Ως όπλα σκοποβολής θεωρούνται τα όπλα τα οποία 
προβλέπονται από τους κανονισμούς των αντιστοίχων 
Διεθνών Ομοσπονδιών και τους κανονισμούς της οικείας 
Ομοσπονδίας της χώρας μας. 

Συγκεκριμένα: 

α. Όπλα για τα αγωνίσματα της Διεθνούς Ομοσπονδίας 
Σκοποβολής (Ι53Ρ) 

-αΐ. Αεροβόλο Τουφέκι διαμετρήματος 4.5 πιπι 

-α2. Αεροβόλο Πιστόλι διαμετρήματος 4,5 πιπι 


-α3. Αεροβόλο Τουφέκι Κινητού Στόχου 10μ διαμετρή¬ 
ματος 4,5 ηηηη με διόπτρα 

-α4. Τουφέκι Σπορ διαμετρήματος 0,22 (περιφερειακής 
πυροδότησης) 

-α5. Τουφέκι Ελεύθερο διαμετρήματος 0,22 (περιφε¬ 
ρειακής πυροδότησης) 

-α6. Τουφέκι για το αγώνισμα Κινητού Στόχου 50μ δια¬ 
μετρήματος 0,22 (περιφερειακής πυροδότησης) με διό¬ 
πτρα 

-α7. Ελεύθερο Πιστόλι διαμετρήματος 0,22 (περιφε¬ 
ρειακής πυροδότησης) 

-α8. Πιστόλι Ταχύτητος διαμετρήματος 0,22 (περιφε¬ 
ρειακής πυροδότησης) 

-α9. Πιστόλι Σπορ διαμετρήματος 0,22 (περιφερειακής 
πυροδότησης) 

-αΙΟ. Πιστόλι Στάνταρτ διαμετρήματος 0,22 (περιφερει¬ 
ακής πυροδότησης) 

-α 11. Πιστόλι κεντρικής Πυροδότησης διαμετρήματος 
7,62 πιπι έως 9,65 πιπι 

-α12. Περίστροφο κεντρικής πυροδότησης με μήκος 
κάνης 6" διαμετρήματος 7,62 πιπι έως 9,65 πιπι 
-α13. Τουφέκι Στάνταρτ για το αγώνισμα 3X20 στα 300μ 
διαμετρήματος από 6 πιπι και έως 8 πιπι 
-α14. Τουφέκι Ελεύθερο για τα αγωνίσματα Πρηνηδόν 
και 3X40 στα 300μ διαμετρήματος 6 πιπι έως 8 πιπι 
-α15. Τουφέκια λειόκαννα που πληρούν τις προδιαγρα¬ 
φές κυνηγετικού όπλου διαμετρήματος έως 12 Όαυςβγια 
σκοποβολή σε πήλινους δίσκους 
β. Τόξα για τα αγωνίσματα της Τοξοβολίας σύμφωνα με 
τους Κανονισμούς της Διεθνούς Ομοσπονδίας Τοξοβο¬ 
λίας (ΡΙΤΑ) 

γ. Βαλλιστρίδες σύμφωνα με τις προδιαγραφές καιτα α¬ 
γωνίσματα της Διεθνούς Ένωσης Βαλλιστρίδος (ΙΑϋ) 
δ. Τουφέκι διαμετρήματος 0,22 περιφερειακής πυρο¬ 
δότησης για το αγώνισμα της Χιονοδρομίας Δίαθλο σύμ¬ 
φωνα με τους Κανονισμούς της Διεθνούς Ομοσπονδίας 
Διάθλου (ΙΒΌ) 

ε. Τουφέκια λειόκαννα που πληρούν τις προδιαγραφές 
κυνηγετικού όπλου διαμετρήματος έως 12 Οαυςθ για 
σκοποβολή σε πήλινους δίσκους σύμφωνα με τους Κανο¬ 
νισμούς της Διεθνούς Ομοσπονδίας Σκοποβολής με Κυ¬ 
νηγετικά Όπλα (ΡΙΤΑ30) 

στ. Όπλα σύμφωνα με τους Κανονισμούς της Διεθνούς 
Ομοσπονδίας Πρακτικής Σκοποβολής (ΙΡ5Ό) 

-στί. Πιστόλια - Περίστροφα διαμετρήματος από 9γπιτι 
έως 11,6 γπιτι 

-στ2. Τουφέκια διαμετρήματος από 5,6 πιηι έως 8 πιπι 
-στ3. Τουφέκια λειόκαννα που πληρούν τις προδιαγρα¬ 
φές κυνηγετικού όπλου 

ζ. Όπλα για σκοποβολή σε Μεταλλικές Σιλουέτες σύμ¬ 
φωνα με τους Κανονισμούς της Διεθνούς Ένωσης Σκο¬ 
ποβολής σε Μεταλλικές Σιλουέτες (ΙΜ531Ι) 
η. Όπλα εμπροσθογεμή μαύρης πυρίτιδας σύμφωνα με 
τους Κανονισμούς της Διεθνούς Επιτροπής Εμπροσθο- 
γεμών Όπλων (ΜΙ.ΙΑΟ) 

θ. Όπλα για σκοποβολή σύμφωνα με τους Κανονισμούς 
του αγωνίσματος ΒβηοΜ ΒββΙ. 

Εκ των ανωτέρω αναφερομένων όπλων: 

-τα ραβδωτά πυροβόλα τουφέκια που διαθέτουν απο¬ 
θήκη περισσότερων του ενός φυσιγγίων πρέπει να είναι ε¬ 
παναληπτικά και 

-τα ραβδωτά πυροβόλα πιστόλια δεν πρέπει να είναι αυ¬ 
τόματα και το μήκος της κάνης τους να είναι τουλάχιστον 
4” 

Δεν επιτρέπεται η χορήγηση αδειών κατοχής και οπλο- 
φορίας για εξάσκηση στη σκοποβολή με όπλα που δεν εί¬ 
ναι σύμφωνα με τους κανονισμούς των παραπάνω ανα¬ 
φερομένων Διεθνών Ομοσπονδιών, συγκεκριμένου αγω¬ 
νίσματος σκοποβολής και τοξοβολίας 
2. Ως φυσίγγια σκοποβολής θεωρούνται τα φυσίγγια τα 
οποία προβλέπονται από τους κανονισμούς των Διεθνών 
Ομοσπονδιών και τους κανονισμούς της οικείας Ομο¬ 
σπονδίας της χώρας μας ως ακολούθως: 
α. Φυσίγγια περιφερειακής πυροδότησης 0,22 
β. Φυσίγγια για σκοποβολή με λειόκαννα όπλα 
γ. Φυσίγγια για πυροβόλα όπλα κεντρικής πυροδότησης 
Δεν επιτρέπεται η χρήση για σκοποβολή τροχιοδεικτι¬ 
κών, διατρητικών ή εμπρηστικών φυσιγγίων, φυσιγγίων 
με βλήμα κοίλης αιχμής (Η01_Ι_0\Α/ ΡΟΙΝΤ), ως και φυσιγ¬ 
γίων τύπου ΜΑΌΝΙΙΜ 

Τα φυσίγγια που χρησιμοποιούνται για σκοποβολή με 
ραβδωτά πυροβόλα όπλα πρέπει να είναι εργοστασιακής 
κατασκευής. 

Αρθρο 2 

Αγορά και κατοχή αεροβόλων όπλων σκοποβολής 
Για την αγορά και κατοχή αεροβόλων όπλων δεν απαι¬ 
τείται άδεια. Ως προς την διάθεση όμως, κατοχή και χρή¬ 
ση των εν λόγω όπλων ισχύουν οι αναφερόμενοι στις δια¬ 
τάξεις των άρθρων 6 και 7 του Ν.2168/1993 περιορισμοί 

Αρθρο 3 

Αγορά - κατοχή λειόκαννων όπλων Σκοποβολής 

Γ ια την αγορά και κατοχή λειόκαννων όπλων σκοποβο¬ 
λής προς άσκηση των ενδιαφερομένων στη σκοποβολή, 
εφαρμόζονται οι διατάξεις των άρθρων 1 και 8 του 
Ν.2168/1993 

Οι έχοντες δελτίο αθλητή - σκοπευτή εν ισχύ της οικεί¬ 
ας ομοσπονδίας, κάτοχοι λειόκαννων πυροβόλων όπλων 
σκοποβολής δύνανται να τα μεταφέρουν για να συμμετέ¬ 
χουν σε προπονήσεις και αγώνες. 

Άρθρο 4 

Αγορά και κατοχή τόξων και βαλλιστρίδων Σκοποβολής 

Γ ια την αγορά τόξων και βαλλιστρίδων δεν απαιτείται ά¬ 
δεια. Οι κάτοχοι αυτών υποχρεούνται εντός 30 ημερών α¬ 


πό την απόκτησή τους να ζητήσουν τον εφοδιασμό τους 
με άδεια κατοχής η οποία χορηγείται από την Αστυνομική 
Αρχή του τόπου της κατοικίας τους. 

Άρθρο 5 

Αγορά - κατοχή πυροβόλων ραβδωτών όπλων σκοποβο¬ 
λής σύμφωνα με τις διατάξεις των άρθρων 6 και 7 του Ν 
2168/1993 

1. Χορηγούνται άδειες αγοράς - κατοχής ραβδωτών πυ¬ 
ροβόλων όπλων: 

α. Στα αθλητικά σωματεία που επιδιώκουν την προαγω¬ 
γή του αθλήματος της Σκοποβολής τα οποία, προκειμέ- 
νου να τύχουν των εν λόγω αδειών, θα πρέπει: 

-Να είναι αναγνωρισμένα από την Γενική Γραμματεία Α¬ 
θλητισμού ως φίλαθλα 

-Να διαθέτουν ή συνεργάζονται με ένα τουλάχιστον εκ¬ 
παιδευτή ή προπονητή Σκοποβολής 
-Να πληρούν τους αναφερόμενους στο άρθρο 12 της 
παρούσας όρους φύλαξης. 

-Με σχετική βεβαίωση της οικείας Ομοσπονδίας να πι¬ 
στοποιείται η ημερομηνία εγγραφής στο μητρώο μελών 
της οικείας Ομοσπονδίας σκοποβολής, ο αριθμός των α¬ 
θλουμένων μελών του, καθώς επίσης ότι είναι νεοϊδρυθέν 
ή εν ενεργεία Αθλητικό Σωματείο και ότι τα αναφερόμενα 
προς αγορά και κατοχή όπλα είναι σύμφωνα με τους διε¬ 
θνείς κανονισμούς αγωνισμάτων σκοποβολής 
Η ως άνω άδεια χορηγείται επ’ ονόματι του προέδρου 
του Δ.Σ ή του ειδικά προς τούτο εξουσιοδοτούμενου υπό 
του Δ.Σ προσώπου. 

β. Στα δημόσια ή αναγνωρισμένα εκπαιδευτικά ιδρύμα¬ 
τα ή άλλα Νομικά πρόσωπα, εφόσον καλλιεργούν το ά¬ 
θλημα της Σκοποβολής και πληρούν όρους αντίστοιχους 
με αυτούς της προηγούμενης παραγράφου του παρό¬ 
ντος άρθρου. 

Η ως άνω άδεια χορηγείται στο όνομα του προσώπου, 
που εξουσιοδοτείται ειδικά προς τούτο, από το διευθύνον 
τους ως άνω φορείς, όργανο. 

Η άδεια κατοχής πυροβόλων ραβδωτών όπλων Σκοπο¬ 
βολής των παραγράφων α και β του παρόντος άρθρου εκ- 
δίδεται από την Διεύθυνση Ασφαλείας ή Αστυνομική Δι¬ 
εύθυνση της έδρας του Αθλητικού Σωματείου ή του Εκ¬ 
παιδευτικού Ιδρύματος ή του Νομικού προσώπου. 

γ Σε αθλητές σκοποβολής που είναι κάτοχοι σε ισχύ 
δελτίου αθλητή της οικείας Ομοσπονδίας στο πρόσωπο 
των οποίων δεν συντρέχουν οι αρνητικές προϋποθέσεις 
που προβλέπονται από τις διατάξεις του άρθρου 18 του 
Ν.2168/1993, χορηγούνται άδειες κατοχής ραβδωτών 
πυροβόλων όπλων των κατηγοριών Α' και Β', σύμφωνα με 
τα κατωτέρω: 

Κατηγορία Α 

α. Όπλα διαμετρήματος 0,22 και 
β. Εμπροσθογεμή όπλα μαύρης πυρίτιδας 
Πρέπει ο ενδιαφερόμενος: 

-Να έχει σε ισχύ Δελτίο σκοπευτή της οικείας Ομοσπον¬ 
δίας τουλάχιστον (6) μήνες 

-Να γνωρίζει τους κανονισμούς διεξαγωγής του αγωνί¬ 
σματος που θα ασκείται με το όπλο που πρόκειται να προ¬ 
μηθευτεί καθώς και τους κανόνες ασφαλούς χρήσης και 
φύλαξης που πρέπει να ακολουθεί. 

-Να έχει λάβει μέρος σε (4) τέσσερις τουλάχιστον επί¬ 
σημους αγώνες με ραβδωτά πυροβόλα όπλα τους (6) έξη 
τελευταίους μήνες πριν από την ημερομηνία που υπο- 

βάλλει αίτηση για άδεια αγοράς - κατοχής ραβδωτού πυ¬ 
ροβόλου όπλου. 

-Το όπλο που πρόκειται να προμηθευτεί να είναι σύμ¬ 
φωνα με τους Διεθνείς Κανονισμούς αγωνίσματος και βά¬ 
σει εργοστασιακών προδιαγραφών κατάλληλο για την ά¬ 
σκηση σε αγώνισμα της σκοποβολής 

-Για τη χορήγηση άδειας αγοράς - κατοχής σε σκοπευ¬ 
τή δεύτερου ή κάθε επομένου όπλου απαιτείται να έχουν 
παρέλθει τουλάχιστον έξι (6) μήνες από τη χορήγηση της 
προηγούμενης αδείας κατοχής όπλου και ο σκοπευτής να 
έχει συμμετάσχει με ραβδωτό πυροβόλο όπλο σε έξι (6) ε¬ 
πίσημους αγώνες εντός του τελευταίου εξαμήνου πριν α¬ 
πό την ημερομηνία που υποβάλλει σχετική αίτηση για χο¬ 
ρήγηση αδείας αγοράς - κατοχής άλλου όπλου της κατη¬ 
γορίας αυτής. 

-Άδεια κατοχής για περισσότερα από πέντε (5) όπλα της 
κατηγορίας αυτής δεν χορηγείται 

-Κατ’ εξαίρεση και με τις ίδιες ως άνω προϋποθέσεις εί¬ 
ναι δυνατή η χορήγηση αδείας κατοχής για περισσότερα 
από πέντε (5) όπλα και μέχρι δέκα (10) της αυτής κατη¬ 
γορίας σε επίλεκτους σκοπευτές που πέτυχαν 1η, 2η ή 3η 
Πανελλήνια ατομική νίκη σε αγωνίσματα του πρωταθλή¬ 
ματος Ελλάδος ή κατέλαβαν την 1η έως και 8η θέση σε 
Διεθνή αγώνα με ραβδωτό πυροβόλο όπλο. 

Κατηγορία Β 

Ραβδωτά πυροβόλα όπλα που λειτουργούν με φυσίγγια 
κεντρικής πυροδότησης 

Πρέπει ο ενδιαφερόμενος: 

-Να έχει σε ισχύ Δελτίο σκοπευτή της οικείας Ομοσπον¬ 
δίας τουλάχιστον (12) δώδεκα μήνες 

-Να γνωρίζει τους κανονισμούς διεξαγωγής του αγωνί¬ 
σματος που θα ασκείται με το όπλο που πρόκειται να προ¬ 
μηθευτεί καθώς και τους κανόνες ασφαλούς χρήσης και 
φύλαξης που πρέπει να ακολουθεί 

-Να έχει λάβει μέρος σε έξι (6) τουλάχιστον επίσημους 
αγώνες με ραβδωτό πυροβόλο όπλο της κατηγορίας αυ¬ 
τής τους δώδεκα (12) τελευταίους μήνες, πριν από την η¬ 
μερομηνία που υποβάλλει αίτηση για χορήγηση αδείας 
αγοράς - κατοχής ραβδωτού πυροβόλου όπλου. 

-Το όπλο που πρόκειται να προμηθευτεί να είναι σύμ¬ 
φωνα με τις Διεθνείς προδιαγραφές του αγωνίσματος 
που ο σκοπευτής θέλει να καλλιεργήσει και βάσει εργο¬ 
στασιακών προδιαγραφών κατάλληλο για την άσκηση σε 
αγώνισμα της σκοποβολής 

-Για τη χορήγηση αδείας αγοράς - κατοχής σε σκοπευ¬ 
τή δεύτερου ραβδωτού πυροβόλου όπλου, απαιτείται να 
έχουν παρέλθει τουλάχιστον δώδεκα (12) μήνες από τη 
χορήγηση της προηγούμενης άδειας κατοχής όπλου και 
ο σκοπευτής να έχει συμμετάσχει σε οκτώ (8) επίσημους 
αγώνες με ραβδωτό πυροβόλο όπλο, της ιδίας κατηγο¬ 
ρίας τους δώδεκα (12) τελευταίους μήνες πριν από την η¬ 
μερομηνία που υποβάλλει αίτηση για χορήγηση αδείας α¬ 
γοράς - κατοχής άλλου όπλου της κατηγορίας αυτής. 

-Άδεια κατοχής για περισσότερα από δύο (2) όπλα της 
κατηγορίας αυτής δεν χορηγείται. 

-Κατ’ εξαίρεση και με τις ίδιες ως άνω προϋποθέσεις εί¬ 
ναι δυνατή η χορήγηση αδείας κατοχής για περισσότερα 
από δύο (2) και μέχρι τέσσερα (4) όπλα της κατηγορίας 
αυτής, σε επίλεκτους σκοπευτές που πέτυχαν 1 η, 2η ή 3η 
Πανελλήνια ατομική νίκη σε αγώνισματα του πρωταθλή¬ 
ματος Ελλάδος ή κατέλαβαν την 1 η έως και 8η θέση σε 
διεθνή αγώνα με ραβδωτό πυροβόλο όπλο κεντρικής πυ¬ 
ροδότησης. 


Οι άδειες κατοχής ραβδωτών πυροβόλων όπλων σκο¬ 
ποβολής της παραγράφου γ. του παρόντος άρθρου εκδί- 
δονται από την Διεύθυνση Ασφάλειας ή Αστυνομική Διεύ¬ 
θυνση του τόπου της μόνιμης κατοικίας του σκοπευτή. 

2. Οιχορηγηθείσες άδειες κατοχής όπλων σκοποβολής 
θεωρούνται από την Υπηρεσία που τις εξέδωσε κάθε εξά¬ 
μηνο (6) από την έκδοση τους. Προς τούτο ο ενδιαφερό¬ 
μενος υποβάλλει στην εν λόγω υπηρεσία υπεύθυνη δή¬ 
λωση ότι κατέχει το όπλο ή τα όπλα που αναφέρονται σ’ 
αυτή και ότι εξακολουθούν να συντρέχουν οι αρχικές 
προϋποθέσεις χορήγησής της 

3. Οι άδειες κατοχής ισχύουν για τρία (3) έτη και ανανε¬ 
ώνονται κατόπιν σχετικής αιτήσεως του ενδιαφερομένου, 
η οποία υποβάλλεται στην αρμόδια Αστυνομική Αρχή 
τρεις (3) μήνες πριν από τη λήξη της και συνοδεύεται από 
υπεύθυνη δήλωση ότι εξακολουθούν να συντρέχουν οι 
προϋποθέσεις της αρχικής χορήγησης. 

-Ειδικά για τους σκοπευτές απαιτείται επιπλέον βεβαίω¬ 
ση της οικείας Ομοσπονδίας από την οποία προκύπτει ό¬ 
τι κατά το χρόνο ισχύος της άδειας αυτής, ο αϊτών συμ¬ 
μετείχε τουλάχιστον σε έξι (6) αγώνες κατ’ έτος, εφόσον 
πρόκειται για όπλα της κατηγορίας Α' ή οκτώ (8) αγώνες 
κατ’ έτος, εφόσον πρόκειται για όπλα της κατηγορίας Β'. 

4. Σε αθλητή - σκοπευτή ο οποίος είναι ανήλικος και έ¬ 
χει όλες τις απαραίτητες προϋποθέσεις εκτός της ηλι¬ 
κίας, η άδεια κατοχής δυνατόν να εκδοθεί στο όνομα συγ¬ 
γενούς με πρώτο ή δεύτερο βαθμό συγγένειας, με την 
προϋπόθεση ότι η κατοχή του όπλου κρίνεται απαραίτητη 
από την οικεία Ομοσπονδία. 

5. Η Υπηρεσία που είναι αρμόδια για την έκδοση της ά¬ 
δειας κατοχής, εφόσον διαπιστώνεται ότι πληρούνται οι 
σχετικές προϋποθέσεις χορήγησής της, εφοδιάζει τον αι- 
τούντα με την άδεια αγοράς του όπλου σε δύο (2) αντίτυ¬ 
πα, εκ των οποίων το ένα ο αϊτών παραδίδει στον έμπορο 
από τον οποίο αγοράζει το όπλο. Η άδεια αυτή επέχει και 
θέση άδειας μεταφοράς του όπλου στο χώρο φύλαξής 
του. Η άδεια κατοχής εκδίδεται εφόσον προσκομισθεί 
στην ως άνω Υπηρεσία το παραστατικό αγοράς του συ¬ 
γκεκριμένου όπλου. 

6. Η άδεια κατοχής επέχει και θέση άδειας μεταφοράς 
του όπλου κενού φυσιγγίων και εντός θήκης προς και από 
το χώρο άσκησης και διεξαγωγής αγώνων σκοποβολής 
σε όλη τη Χώρα. 

7. Η χορηγηθείσα σε σκοπευτή άδεια κατοχής σκοπευ¬ 
τικού όπλου αφαιρείται, σε περίπτωση διάλυσης ή οριστι¬ 
κής αφαίρεσης της φίλαθλης ιδιότητος του Σωματείου 
στο οποίο ανήκει, εκτός εάν, εντός δύο (2) μηνών από το 
χρόνο επέλευσης του γεγονότος αυτού, προσκομίσει βε¬ 
βαίωση εγγραφής του σε άλλο αθλητικό Σωματείο 

8. Σκοπευτής με άδεια κατοχής όπλων δύναται κατά τη 
διάρκεια ισχύος αυτής να αντικαταστήσει ένα ή περισ¬ 
σότερα όπλα με άλλα, του ιδίου διαμετρήματος, υπο¬ 
βάλλοντας μαζί με την αίτηση του προς την αρμόδια Α¬ 
στυνομική Αρχή και σχετική βεβαίωση της οικείας Ομο¬ 
σπονδίας. 

Άρθρο 6 

Άδεια οπλοφορίας για άσκηση στη σκοποβολή 

Η άδεια οπλοφορίας, που προβλέπεται από τις διατά¬ 
ξεις της παραγράφου 7 του άρθρου 10 του Ν. 2168/1993 
χορηγείται για όπλα τα οποία θα κατέχονται σύμφωνα και 
με τις προϋποθέσεις του άρθρου 12 της παρούσας και θα 

μεταφέρουν αυτά κενά εντός οπλοθήκης μόνον από και 
προς τον τόπο προπόνησης και αγώνων σε όλη την Ελλάδα: 

1 α. Σε σκοπευτές οι οποίοι έχουν εφοδιασθεί με άδεια 
κατοχής του όπλου για το οποίο ζητείται η άδεια οπλοφο- 
ρίας. 

1 β. Σε σκοπευτές εγγεγραμμένους σε αθλητικά σωμα¬ 
τεία, τα οποία επιδιώκουν την προαγωγή του αθλήματος 
της σκοποβολής, εφ’ όσον πληρούν τις προϋποθέσεις των 
άρθρων 5 και 8της παρούσης απόφασης, με όπλο νομίμως 
κατεχόμενο γιατονίδιο σκοπό από τον (την) σκοπευτή (ρια) 
σύζυγο ή από πρόσωπο (σκοπευτή) με το οποίο συνδέεται 
με συγγένεια εξ αίματος, μέχρι δευτέρου βαθμού. 

Στην περίπτωση αυτή απαιτείται η έγγραφη συναίνεση 
του κατέχοντος το όπλο. 

2. Η άδεια οπλοφορίας ισχύει για τρία (3) έτη και ανανε¬ 
ώνεται κατόπιν σχετικής αιτήσεως του ενδιαφερομένου, 
η οποία υποβάλλεται τουλάχιστον τρεις (3) μήνες πρίν α¬ 
πό τη λήξη της, εφόσον εξακολουθούν να συντρέχουν οι 
προϋποθέσεις της αρχικής χορήγησης (άρθρα 5 και 8 της 
παρούσας). Θεωρείται δε ανά εξάμηνο από την Υπηρεσία 
που την εξέδωσε. Προς τούτο ο ενδιαφερόμενος υπο¬ 
βάλλει στην εν λόγω Υπηρεσία υπεύθυνη δήλωση ότι ε¬ 
ξακολουθούν να συντρέχουν οι αρχικές προϋποθέσεις 
χορήγησή της. 

3. Κατ' εξαίρεση δύναται σε σκοπευτές που δεν έχουν ε- 
φοδιασθεί με άδεια κατοχής ραβδωτού πυροβόλου ό¬ 
πλου, να χορηγηθεί άδεια κατοχής νομίμως κατεχομένων 
από το οικείο σωματείο στο οποίο είναι αθλούμενα μέλη ή 
την οικεία ομοσπονδία και οπλοφορίας περιορισμένης 
χρονικής ισχύος, μη δυναμένης να υπερβεί τους έξι (6) 
μήνες ετησίως, ύστερα από την υποβολή όλων των προ- 
βλεπομένων από το άρθρο 8 της παρούσας απόφασης 
και κατόπιν εγγράφου συναινέσεως του οικείου σωματεί¬ 
ου ή ομοσπονδίας στη Δ/νση Ασφαλείας ή Αστυνομική 
Δ/νση του τόπου διαμονής του. 

4. Η άδεια οπλοφορίας των αναφερομένων στο εδάφιο 
α, της παραγράφου 1, του παρόντος άρθρου προσώπων, 
δύναται να είναι ενιαία με την άδεια κατοχής του συγκε¬ 
κριμένου όπλου. 

Άρθρο 7 

Αγορά-κατοχή εξαρτημάτων όπλων σκοποβολής 

Επιτρέπεται η κατοχή των προβλεπόμενων από τους 
Διεθνείς κανονισμούς των αγωνισμάτων εξαρτημάτων 
των όπλων σκοποβολής. 

Για αγορά και κατοχή σκοπευτικών διόπτρων, μηχανι¬ 
σμών κλείστρου, θαλάμης και κάνης όπλων σκοποβολής, α¬ 
παιτείται άδεια της αρμόδιας Αστυνομικής Αρχής σύμφωνα 
με τις διατάξεις των άρθρων 6 και 7 του Ν.2168/1993. 

Άρθρο 8 
Δικαιολογητικά 

Για τη χορήγηση άδειας κατοχής όπλων σκοποβολής α¬ 
παιτούνται τα αναφερόμενα στο άρθρο 1 της υπ αριθ. 
3009/2/23-α από 31-8-1994 (Β -696/14/9/1994) 

Απόφασης του Υπουργού Δημόσιας Τάξης δικαιολογητι- 
κά και επιπλέον. 

α. Προκειμένου περί σωματείων 

1. Βεβαίωση της οικείας ομοσπονδίας με την οποία πι¬ 
στοποιείται: 

-η ημερομηνία εγγραφής τους στο μητρώο μελών της 

-ο αριθμός των αθλουμένων μελών τους 


-ότι είναι νεοϊδρυθέν ή εν ενεργεία Αθλητικό Σωματείο 
-ότι τα αιτούμενα προς αγορά και κατοχή όπλα είναι 
σύμφωνα με τους Διεθνείς κανονισμούς αγωνισμάτων 
σκοποβολής και βάσει εργοστασιακών προδιαγραφών 
κατάλληλα για την άσκηση σε αγώνισμα της σκοποβολής, 

2. Υπεύθυνη δήλωση του Ν, 1599/1986 του οικείου σω¬ 
ματείου ότι πληροί τους καθορισμένους από το άρθρο 12 
της παρούσας απόφασης όρους ασφάλειας, 
β. Προκειμένου περί δημοσίων ή αναγνωρισμένων εκ¬ 
παιδευτικών ιδρυμάτων η άλλων νομικών προσώπων. 

1. Βεβαίωση του διευθύνοντος το ίδρυμα ή το σχολείο ή 
το νομικό πρόσωπο οργάνου ότι διαθέτει αθλητικό τμήμα 
στο οποίο καλλιεργούνται αγωνίσματα σκοποβολής. 

2. Υπεύθυνη δήλωση του Ν.1599/1986 του νομικού 
προσώπου ότι πληροί τους καθορισμένους από το άρθρο 
12 της παρούσας απόφασης όρους ασφάλειας. 

3. Βεβαίωση της οικείας ομοσπονδίας με την οποία να 
πιστοποιείται: 

-η ημερομηνία εγγραφής τους στο μητρώο μελών της, 

-ο αριθμός των αθλουμένων μελών τους και 
-ότι τα αιτούμενα προς αγορά και κατοχή όπλα είναι 
σύμφωνα με τους Διεθνείς κανονισμούς αγωνισμάτων 
σκοποβολής και βάσει εργοστασιακών προδιαγραφών 
κατάλληλα για την άσκηση σε αγώνισμα της σκοποβολής, 
γ. Προκειμένου περί σκοπευτών: 

1. Βεβαίωση της οικείας Ομοσπονδίας μετά από αίτηση 
του σωματείου στο οποίο είναι αθλούμενα μέλη από την 
οποία να προκύπτει: 

-Η ημερομηνία εγγραφής του στα μητρώα της οικείας ο¬ 
μοσπονδίας 

-Οι επίσημοι αγώνες στους οποίους έχουν λάβει μέρος 
-Το όπλο που πρόκειται να προμηθευτεί να είναι σύμ¬ 
φωνα με τους Διεθνείς κανονισμούς αγωνίσματος και βά¬ 
σει εργοστασιακών προδιαγραφών κατάλληλο για την ά¬ 
σκηση σε αγώνισμα της σκοποβολής. 

2. Υπεύθυνη δήλωση του Ν.1599/1986 στην οποία να 
δηλώνει ότι γνωρίζει τους κανονισμούς διεξαγωγής του 
αγωνίσματος στο οποίο θα ασκείται με το όπλο που πρό¬ 
κειται να προμηθευτεί, τους κανόνες ασφαλούς χρήσης 
και φύλαξης που πρέπει να ακολουθεί καθώς και ότι δια¬ 
θέτει σύμφωνα με το άρθρο 12 της παρούσης τους όρους 
ασφαλούς φύλαξης. 

3. Βεβαίωση της οικείας Ομοσπονδίας ότι πρόκειται πε¬ 
ρί επίλεκτων σκοπευτών που πέτυχαν 1η, 2η ή 3η Πανελ¬ 
λήνια νίκη σε αγωνίσματα του Πρωταθλήματος Ελλάδος 
ή κατέλαβαν την 1η έως και 8η θέση σε διεθνή αγώνα, ε¬ 
φόσον ζητείται άδεια κατοχής για περισσότερα από πέντε 
(5) όπλα της κατηγορίας Α' ή περισσότερα από δύο (2) ό¬ 
πλα της κατηγορίας Β'. 

Ειδικά για τη χορήγηση άδειας κατοχής σε αθλητές 
σκοπευτές που είναι δημόσιοι υπάλληλοι, στρατιωτικοί 
και αστυνομικοί, που δικαιούνται βάσει ειδικών διατάξεων 
να οπλοφορούν, δεν υποχρεούνται στην υποβολή των 
προβλεπομένων στις διατάξεις των εδαφίων γ’, δ’, και ε’ 
της παρ. 1 του άρθρου 1 της 3009/2/23α από 31-8-94 Α¬ 
πόφασης του Υπουργού Δημόσιας Τάξης, δικαιολογητι- 
κών. 

Άρθρο 9 

Αγορά και κατοχή φυσιγγίων ραβδωτών πυροβόλων ό¬ 
πλων σκοποβολής 

1. Άδεια κατοχής φυσιγγίων ραβδωτών πυροβόλων ό- 

πλων σκοποβολής, που προβλέπεται από τις διατάξεις 
της παρ. 2 εδάφιο ε του άρθρου 7 του Ν.2168/1993, χο¬ 
ρηγείται σε όσους έχουν εφοδιαστεί με άδεια κατοχής ό¬ 
πλων σκοποβολής ή άδεια οπλοφορίας με τέτοια όπλα. Η 
άδεια αυτή ισχύει, προκειμένου περί της οικείας Ομο¬ 
σπονδίας και των σωματείων, για τρία (3) χρόνια και προ¬ 
κειμένου περί σκοπευτών, για όσο χρόνο ισχύει η άδεια 
κατοχής του κατεχόμενου όπλου και σε περίπτωση κατο¬ 
χής περισσοτέρων του ενός όπλου για όσο χρόνο ισχύει 
η άδεια κατοχής του τελευταίου εξ αυτών. 

2. Για τη χορήγηση της ως άνω άδειας απαιτείται σχετι¬ 
κή αίτηση του ενδιαφερομένου, με την οποία προσδιορί¬ 
ζεται επακριβώς ο τύπος και οι ποσότητες των προς κα¬ 
τοχή φυσιγγίων, κατά διαμέτρημα. Δεν επιτρέπεται η κα¬ 
τοχή φυσιγγίων διαφορετικού διαμετρήματος απ’ αυτά 
των κατεχομένων όπλων. 

3. Οι ποσότητες φυσιγγίων που επιτρέπεται να κατέ¬ 
χουν τα αθλητικά σωματεία δεν μπορούν να υπερβαίνουν 
τις εξήντα χιλιάδες (60.000) τεμάχια διαφόρων τύπων και 
διαμετρημάτων, εφόσον τα εν λόγω σωματεία πληρούν 
τους όρους φύλαξης που καθορίζονται από το άρθρο 12 
της παρούσας απόφασης, τα σωματεία που δεν έχουν 
συμμορφωθεί με τους προβλεπόμενους ως άνω όρους ε¬ 
πιτρέπεται να κατέχουν μέχρι 30.000 τεμάχια φυσιγγίων 
συνολικά, εφόσον τα ασφαλίζουν εντός ειδικού χρηματο¬ 
κιβωτίου. Αν το σωματείο διαθέτει χώρο ο οποίος διαθέ¬ 
τει άδεια λειτουργίας αποθήκης πυρομαχικών από το αρ¬ 
μόδιο τμήμα Βιομηχανίας της Νομαρχίας της έδρας του, 
οι ποσότητες καθορίζονται σύμφωνα με την άδεια αυτή. 

4. Οι διατάξεις της προηγούμενης παραγράφου εφαρ¬ 
μόζονται ανάλογα και για τα κατεχόμενα φυσίγγια από 
τους προβλεπόμενους από το εδάφιο β’ της παρ. 1 του 
άρθρου 5 της παρούσης απόφασης Φορείς. 

5. Οι ποσότητες που επιτρέπεται να κατέχουν οι σκο¬ 
πευτές, κάτοχοι ραβδωτών πυροβόλων όπλων, δεν μπο¬ 
ρούν να υπερβαίνουν τα (500) πεντακόσια τεμάχια φυσιγ¬ 
γίων για κάθε κατεχόμενο όπλο. 

6. Η άδεια κατοχής φυσιγγίων όπλων σκοποβολής εκδί- 
δεται από τις Υπηρεσίες που αναφέρονταιστηνπαρ. 1 του 
άρθρου 5 της παρούσας απόφασης. 

7. Σε όσους έχουν εφοδιασθεί με άδεια κατοχής φυσιγ¬ 
γίων, χορηγείται άδεια αγοράς από την Υπηρεσία που ε¬ 
ξέδωσε την άδεια κατοχής. 

8. Για τη χορήγηση άδειας αγοράς φυσιγγίων απαιτεί¬ 
ται σχετική αίτηση του ενδιαφερομένου, με την οποία 
προσδιορίζεται επακριβώς ο τύπος και οι ποσότητες των 
προς αγορά φυσιγγίων, κατά διαμέτρημα, οι οποίες πρέ¬ 
πει να καλύπτουν τις σκοπευτικές του ανάγκες ενός (1) 
μηνός, προκειμένου περί σκοπευτών, και τριών (3) μηνών 
προκειμένου περί Σωματείων ή άλλου φορέα. Για την πι¬ 
στοποίηση των εν λόγω αναγκών υποβάλλεται σχετική βε¬ 
βαίωση του οικείου Σωματείου ή Φορέα, προκειμένου πε¬ 
ρί σκοπευτών και της οικείας Ομοσπονδίας, προκειμένου 
περί Σωματείων ή Φορέων. Επιπλέον, απαιτείται υπεύθυ¬ 
νη δήλωση του ενδιαφερομένου για το πόσα από τα αγο- 
ρασθέντα φυσίγγια, βάσει της προηγούμενης άδειας α¬ 
γοράς αυτών, αναλώθηκαν και σε ποιες δραστηριότητες. 
Αν κατά τη διάρκεια των προαναφερόμενων χρονικών δια¬ 
στημάτων προκύψουν έκτακτες σκοπευτικές ανάγκες, υ¬ 
ποβάλλεται από τον ενδιαφερόμενο σχετική αίτηση και η 
αντίστοιχη, κατά περίπτωση βεβαίωση και υπεύθυνη δή¬ 
λωση. 

Η άδεια αγοράς φυσιγγίων ισχύει για τρεις (3) μήνες και 


εκδίδεται σε δύο αντίτυπα εκ των οποίων το ένα. με μέρι¬ 
μνα του ενδιαφερομένου, παραδίδεται στον έμπορο από 
τον οποίο προμηθεύεται τα φυσίγγια, Αν γίνει τμηματική 
αγορά των φυσιγγίων, ο έμπορος αναγράφει επί του πρω¬ 
τοτύπου της άδειας κατοχής του ενδιαφερομένου και του 
τηρούμενου από αυτόν αντιγράφου, την ημερομηνία πώ¬ 
λησης τον τύπο των φυσιγγίων, τις αγορασθείσες ποσό¬ 
τητες φυσιγγίων κατά διαμέτρημα και υπογράφει θέτο¬ 
ντας και την σφραγίδα του. 

Απαγορεύεται απολύτως η αγορά φυσιγγίων διαφορε¬ 
τικού τύπου και διαμετρήματος από αυτόν που αναγρά¬ 
φεται επί της σχετικής άδειας αγοράς και κατοχής. 

10. Η άδεια κατοχής ή αγοράς φυσιγγίων επέχει και θέ¬ 
ση άδειας μεταφοράς αυτών από το κατάστημα του ε¬ 
μπόρου στο χώρο φύλαξης τους ή στο σκοπευτήριο όπου 
ο σκοπευτής αθλείται η συμμετέχει σε αγώνες. 

11. Επιτρέπεται στα σωματεία να διαθέτουν στα μέλη 
τους δωρεάν ή επί πληρωμή, φυσίγγια σκοποβολής μό¬ 
νον εντός των χώρων των σκοπευτηρίων κατάλληλα για 
τα όπλα που κατέχουν, αποκλειστικά και μόνον για προ¬ 
πονήσεις και αγώνες τα τυχόν δε μη αναλωθέντα επ>- 
στρέφονται υποχρεωτικά στο σωματείο. 

Ειδικότερα είναι δυνατή η διάθεση: 

1. Από την οικεία Ομοσπονδία προς τα σωματεία - μέλη 
της καθώς επίσης και στους σκοπευτές αυτών κατόχους 
σε ισχύ δελτίου σκοπευτή 

2. Από τα σωματεία προς τα αθλούμενα μέλη τους κα¬ 
τόχους σε ισχύ δελτίου σκοπευτή. 

3. Από διοργανωτές επισήμων αγώνων σκοποβολής 
δωρεάν ή επί πληρωμη φυσιγγίων σκοποβολής τα οποία 
είναι απαραίτητα σε όσους από τους συμμετέχοντες δεν 
διαθέτουν τα ανάλογα φυσίγγια για να λάβουν μέρος 
στους αγώνες. 

Απαγορεύεται η αγοραπωλησία φυσιγγίων μεταξύ σκο¬ 
πευτών. 

Άρθρο 10 

Μεταφορά - εξαγωγή όπλων σκοποβολής και 
φυσιγγίων στε εξωτερικό για συμμετοχή 
σε σκοπευτικούς αγώνες 

1. Για τη μεταφορά όπλων σκοποβολής και φυσιγγίων 
αυτών σε χώρες - μέλη της ευρωπαϊκής Ένωσης, προς 
συμμετοχή σκοπευτών σε αγώνες σκοποβολής και επα¬ 
ναφορά αυτών στη χώρα μας, απαιτείται άδεια μεταφο¬ 
ράς, η οποία περιλαμβάνει τα ακόλουθα: 

α. Τα στοιχεία που επιτρέπουν τον προσδιορισμό του 
κάθε όπλου. 

β. Τον αριθμό των φυσιγγίων, κατά διαμέτρημα. 

γ. Τον τόπο και τον σκοπό μεταφοράς τους. 

δ. Το χρόνο μεταφοράς και επαναφοράς τους. 

2. Η ως άνω άδεια εκδίδεται από τη Διεύθυνση Κρατι¬ 
κής Ασφάλειας του Υπουργείου Δημόσιας Τάξης, ύστερα 
από αίτηση του ενδιαφερομένου, στην οποία αναφέρο- 
νται τα στοιχεία της προηγούμενης παραγράφου. Με την 
εν λόγω αίτηση προσκομίζεται και αντίγραφο της επίση¬ 
μης πρόσκλησης συμμετοχής σε αγώνες στο εξωτερικό. 

3. Δεν απαιτείται άδεια μεταφοράς σε όσους κατέχουν 
Ευρωπαϊκό Δελτίο Πυροβόλων Όπλων, στο οποίο είναι 
καταχωρημένα τα προτ μεταφορά όπλα και επίσημη πρό¬ 
σκληση συμμετοχής αγώνων στο Εξωτερικό. 

4. Γ ια την εξαγωγή σκοπευτικών όπλων και φυσιγγίων 
αυτών σε χώρες, εκτός Ευρωπαϊκής Ένωσης, προς συμ- 

μετοχή σκοπευτών σε αγώνες σκοποβολής, και επανει- 
σαγωγής αυτών στη χώρα μας, απαιτείται άδεια εξαγω¬ 
γής - επανεισαγωγής, η οποία εκδίδεται από τη Διεύθυν¬ 
ση Κρατικής Ασφάλειας του Υπουργείου Δημόσιας Τάξης 
και περιλαμβάνει τα στοιχεία της παρ. 1 του παρόντος άρ¬ 
θρου. 

5. Οι ως άνω άδειες εκδίδονται στο όνομα του σκοπευ¬ 
τή που μεταφέρει τα όπλα ή στο όνομα του οριζόμενου 
για το σκοπό αυτό εκπροσώπου της αθλητικής αποστο¬ 
λής. 

6. Σε κάθε περίπτωση μεταφοράς η εξαγωγής όπλων 
σκοποβολής και φυσιγγίων αυτών, ο κάτοχος της σχετι¬ 
κής άδειας ή του Ευρωπαϊκού Δελτίου Πυροβόλων Ό¬ 
πλων υποχρεούται: 

α. Να λαμβάνει τα επιβαλλόμενα μέτρα ασφαλείας των 
μεταφερομένων ειδών. 

β. Να επαναφέρει - επανεισάγει στη χώρα όλα τα ό¬ 
πλα που μετέφερε ή εξήγαγε στο εξωτερικό. 

γ. Να υποβάλει στην υπηρεσία που χορήγησε το 
Ε.Δ.Π.Οή την άδεια μεταφοράς - εξαγωγής, εντός δέκα 
(10) ημερών από της επιστροφής του, υπεύθυνη δήλωση, 
στη οποία να αναφέρει ρητά την επαναφορά - επανεισα- 
γωγή, τόσο των αναφερομένων σιην άδεια όπλων, όσο 
και των φυσιγγίων που δεν αναλώθηκαν. 

Αρθρο 11 

Εισαγωγή - επανεξαγωγή όπλων σκοποβολής και φυσιγ¬ 
γίων, για συμμετοχή σε σκοπευτικούς αγώνες 

1. Για την εισαγωγή όπλων σκοποβολής και φυσιγγίων 
αυτών, ομάδων σκοποβολής από χώρες του εξωτερικού, 
για συμμετοχή των σκοπευτών τους σε αγώνες σκοπο¬ 
βολής και επανεξαγωγής αυτών στη χώρα προέλευσής 
τους απαιτείται άδεια εισαγωγής - εξαγωγής που εκδίδε- 
ται από την Διεύθυνση Κρατικής Ασφάλειας του Υπουρ¬ 
γείου Δημόσιας Τάξης ύστερα από αίτηση του Υπουρ¬ 
γείου Πολιτισμού που διαβιβάζεται είκοσι (20) τουλάχι¬ 
στον ημέρες πριν την διεξαγωγή των αγώνων και 
περιλαμβάνει: 

α. Τα ονόματα των μελών της αποστολής και τους α¬ 
ριθμούς των διαβατηρίων τους 
β. Τα πλήρη στοιχεία των όπλων και τον αριθμό των φυ¬ 
σιγγίων που θα φέρει ο κάθε αθλητής - σκοπευτής 
γ. Την προκήρυξη των αγώνων ή την πρόσκληση 
δ. Τον ακριβή χρόνο και τόπο εισαγωγής και επανεξα¬ 
γωγής τους. 

2. Η ως άνω άδεια εκδίδεται στο όνομα του σκοπευτή 
που εισάγει τα όπλα ή στο όνομα του εκπροσώπου της Α¬ 
θλητικής Αποστολής. 

3. Ο κάτοχος της ανωτέρω αδείας υποχρεούται να λαμ¬ 
βάνει τα επιβαλλόμενα μέτρα ασφαλείας των εισαγομέ- 
νων ειδών και να επανεξαγάγει αυτά εντός της αναφερό- 
μενης στην άδεια προθεσμίας. 

4. Οι Τελωνειακός αρχές ενημερώνουν την Διεύθυνση 
Κρατικής Ασφάλειας του Υπουργείου Δημόσιας Τάξης 
για την επανεξαγωγή των κατά τα ανωτέρω εισαχθέντων 
όπλων καθώς και για τον αριθμό των μη αναλωθέντων φυ¬ 
σιγγίων. Για το σκοπό αυτό, οι σκοπευτές εφοδιάζονται με 
βεβαίωση του υπεύθυνου της διοργάνωσης των αγώνων 
από την οποία προκύπτει ο αριθμός των αναλωθέντων φυ¬ 
σιγγίων. 

5. Η χορηγούμενη ως άνω άδεια εισαγωγής επέχει και 
θέση κατοχής των όπλων και φυσιγγίων. 


Άρθρο 12 

Όροι φύλαξης ραβδωτών τυροβόλων όπλων 
σκοποβολής και φυσιγγίων αυτών 

1. Τα αθλητικά σωματεία που κατέχουν ραβδωτά πυ¬ 
ροβόλα όπλα σκοποβολής κατόπιν σχετικής αδείας , υ- 
ποχρεούνται όπως φυλάσσουν ο υτά κενά φυσιγγίων σε 
ειδικούς χώρους των γραφείων τους ή σε προορισμένους 
για το σκοπό αυτό χώρους Σκοπε υτηρίων. 

Οιχώροι φύλαξης ραβδωτών πυροβόλων όπλων και φυ¬ 
σιγγίων των σωματείων σκοποβολής πρέπει: 

α) Να είναι αυτοτελείς και ανεξάρτητοι μεταξύ τους, κα¬ 
τασκευασμένοι δε με τέτοιο υλικό , ώστε να μην είναι δυ¬ 
νατή η ρήξη ή η διάτρηση αυτών τε συνήθη εργαλεία . 

β) Να έχουν μία μόνο είσοδο, η θύρατης οποίας να εί¬ 
ναι θωρακισμένη. 

γ) Να μην έχουν παράθυρο ή άνοιγμα σε φωταγωγό η 
ακάλυπτο χώρο. 

δ)Να διαθέτουν σύγχρονο σύστημα συναγερμού και 
χρηματοκιβώτιο. 

2. Οι σκοπευτές, που κατέχουν ραβδωτά πυροβόλα ό¬ 
πλα, κατόπιν σχετικής αδείας, υποχρεούνται όπως για τη 
φύλαξη αυτών στην οικία τους, λαμβάνουν τα ακόλουθα 
μέτρα ασφαλείας: 

α) Για τη φύλαξη ενός (1) ραβδωτού πυροβόλου όπλου 
και έως 500 φυσιγγίων, να διαθέτουν χρηματοκιβώτιο, 

β) Για τη φύλαξη δύο (2) και περισσοτέρων ραβδωτών 
πυροβόλων όπλων και πεντακοσίων φυσιγγίων, για κάθε 
όπλο μέχρι τον αριθμό των 1500 ουσιγγίων, συνολικά, να 
διαθετούν χρηματοκιβώτιο που βρίσκεται σε χώρο που 
διαθέτει σύστημα συναγερμού. 

3. Όσοι κατέχουν ραβδωτά πυροβόλα όπλα, υποχρεού- 
νται όπως, εντός προθεσμίας τριών (3) μηνών από την έ¬ 
ναρξη ισχύος της παρούσας απόφασης, συμμορφωθούν 
με τους καθοριζόμενους στο παρόν άρθρο όρους. 

4. Κάθε άλλη σχετική διάταξη που ρυθμίζει τους όρους 
ασφαλούς φύλαξης ραβδωτών πυ ροβόλων όπλων και φυ¬ 
σιγγίων αυτών, καταργείται. 

Άρθρο 13 

Υποχρεώσεις αθλητικών σωματείων 

Τα αθλητικά σωματεία υποχρεούνται: 

1. Να μην παραχωρούν όπλα σκοποβολής σε πρόσωπα, 
που δεν είναι εγγεγραμμένα στο μητρώο αθλητών του οι¬ 
κείου σωματείου. 

2. Να διενεργούν τις προπονήσεις των σκοπευτών τους 
σε Σκοπευτήρια ή σε παραχωρημένα για το σκοπό αυτό 
Σκοπευτήρια Ενόπλων Δυνάμεων ή Σωμάτων Ασφαλείας. 

3. Να μεριμνούν ώστε κατά τις προπονήσεις των νεοεγ- 
γραφέντων αθλητών σκοποβολής , να παρίσταται υπεύθυ¬ 
νος από το σωματείο και προπονητίς οι οποίοι καθίστανται 
υπεύθυνοι για τη λήψη όλων των αναγκαίων μέτρων ασφα¬ 
λείας, προς πρόληψη και αποτροπή ατυχημάτων. 

4. Να μην επιτρέπουν την άθλτση ή τη συμμετοχή σε 
προπονήσεις ή σε αγώνες σκοπευτή που δεν έχει εν ισχύ 
δελτίο αθλητή της οικείας Ομοσπονδίας 

5. Να ενημερώνουν, αμέσως, σε περίπτωση διαγραφής 
σκοπευτή που κατέχει όπλο σκοποβολής για προσωρινή 
ή οριστική αφαίρεση της αθλητικής ιδιότητας αυτού, την 
οικεία Αστυνομική Αρχή η την Αστυνομική Αρχή που εξέ¬ 
δωσε την άδεια. 

6. Να τηρούν τα κατωτέρω : 

α. Μητρώο αθλουμένων μελών (σκοπευτών) του Σωμα¬ 
τείου, όπου αναγράφονται τα πλήρη στοιχεία ταυτότητας 
αυτών, καθώς και ο αριθμός μητρώου εκάστου σκοπευτή. 

β. Βιβλίο κατεχομένων όπλων, όπου καταχωρούνταιτα 
στοιχεία που προσδιορίζουν την ταυτότητα κάθε όπλου, 
καθώς και ο αριθμός της άδειας κατοχής του. 

γ. Βιβλίο διακίνησης φυσιγγίων, όπου καταχωρούνται οι 
ποσότητες των αγορασθέντων φυσιγγίων, κατά τύπο και 
διαμέτρημα, το οποίο θα ενημερώνεται αυθημερόν , σε 
κάθε περίπτωση αγοράς ή διάθεσης. 

δ. Αρχείο διεξαγωγής αγώνων, που διοργάνωσε το σω¬ 
ματείο ή έλαβαν μέρος σκοπευτές του, όπου καταχωρού- 
νταιτα στοιχεία των συμμετεχόντων σε κάθε αγώνα, το α¬ 
γώνισμα και η επίδοσή τους. 

Τα ανωτέρω βιβλία σελιδομετρούνται και θεωρούνται 
από την κατά τόπο αρμόδια Αθλητική Αρχή, πριν την έ¬ 
ναρξη οποιοσδήποτε εγγραφής επ’ αυτών. Στις εγγρα¬ 
φές των εν λόγω βιβλίων απαγορεύονται διορθώσεις και 
αποξέσεις. 

Ο έλεγχος για την κανονική τήρηση των βιβλίων και την 
ακρίβεια των επ’ αυτών εγγράφων ενεργείται οποτεδή¬ 
ποτε από τα αρμόδια Αστυνομικά όργανα, στα οποία οι υ¬ 
πεύθυνοι των σωματείων υποχρεούνται να παρέχουν κά¬ 
θε αναγκαία προς το σκοπό αυτό διευκόλυνση. 

7. Τα σωματεία που λειτουργούν, πριν την έναρξη της ι¬ 
σχύος της παρούσας απόφασης, υποχρεούνται όπως 
συμμορφωθούν με τις προβλεπόμενες στην παρ. 6 του 
παρόντος άρθρου υποχρεώσεις, εντός προθεσμίας εξή¬ 
ντα (60) ημερών από τη δημοσίευσή της. 

Άρθρο 14 

Υποχρεώσεις υπευθύνων σκοπευτηρίων 

Οι υπεύθυνοι των σκοπευτηρίων, στα οποία διενεργού- 
νται αγώνες σκοποβολής ή προπονήσεις με ραβδωτά πυ¬ 
ροβόλα όπλα υποχρεούνται: 

1. Να διασφαλίζουν τη λειτουργία του σκοπευτηρίου 
σύμφωνα με τον κανονισμό λειτουργίας αυτού. 

2. Να μην επιτρέπουν τη συμμετοχή σε αγώνες ή προ¬ 
πονήσεις ατόμων που δεν κατέχουν δελτίο εν ισχύ σκο¬ 
πευτή της οικείας Ομοσπονδίας, καθώς και των ανηλίκων 
που κατέχουν τέτοιο δελτίο, αλλά δεν συνοδεύονται από 
τον γονέα ή κηδεμόνα τους ή υπεύθυνο του σωματείου 
στο οποίο ανήκουν. 

3. Να ελέγχουν όποτε το κρίνουν σκόπιμο το νόμιμο της 
κατοχής των χρησιμοποιούμενων για σκοποβολή όπλων. 

4. Να μεριμνούν για τη συλλογή των καλύκων των ανα¬ 
λισκόμενων φυσιγγίων κεντρικής πυροδότησης και να 
προβαίνουν στην πώληση τους , κατόπιν αδείας της αρ¬ 
μόδιας Αστυνομικής Αρχής, σε νομίμως λειτουργούντα 
εργοστάσια κατασκευής φυσιγγίων σκοποβολής, προς α¬ 
ναγόμωση, ή χυτήρια μετάλλων. Η αποκομιδή καλύκων 
φυσιγγίων εκτός των χώρων του σκοπευτηρίου, κατά πα¬ 
ράβαση της ανωτέρω διαδικασίας, από σκοπευτές, υπεύ¬ 
θυνους σωματείων ή άλλα πρόσωπα απαγορεύεται αυ- 
στηρώς. 

5. Τα ανωτέρω σκοπευτήρια υποχρεούνται να τηρούν 
τα κατωτέρω: 

α. Αρχείο αγώνων σκοποβολής στο οποίο καταχωρού¬ 
ν™ 1 Π ημερομηνία τέλεσης κάθε αγώνα, το ονοματεπώ¬ 
νυμο των συμμετεχόντων σκοπευτών και το σωματείο στο 
οποίο ανήκουν. 


β. Βιβλίο προπονήσεων θεωρημένο από την αρμόδια Α¬ 
θλητική Αρχή, στο οποίο καταχωρούνται όνομα και επώ¬ 
νυμο του σκοπευτή, το Σωματείου που ανήκει, αριθμός α¬ 
δείας όπλου, αριθμός όπλου και αριθμός αναλωθέντων 
φυσιγγίων- είδος αυτών. 

Τα σκοπευτήρια εφόσον διαθέτουν χώρους φύλαξης ό¬ 
πλων και φυσιγγίων, αυ τοί θα πρέπει να είναι σύ μφωνα με 
τους όρους και τις προϋποθέσεις των παρ. 1 και 2 του άρ¬ 
θρου 12 της παρούσας απόφασης, όπου φυλάσσονται τα 
όπλα και φυσίγγια Αθλητικών Σωματείων Σκοποβολής και 
σκοπευτών. 

Άρθρο 15 

Υποχρεώσεις κατόχων ραβδωτών πυροβόλων όπλων 
σκοποβολής 

Οι κάτοχοι όπλων σκοποβολής και φυσιγγίων αυτών υ- 
ποχρεούνται: 

1. Να μην παραχωρούν τα κατεχόμενα όπλα και φυσίγ¬ 
για σε άλλα πρόσωπα, ίλην των προβλεπόμενων από τις 
διατάξεις της παρούσας απόφασης. 

2. Να λαμβάνουν τα αναγκαία μέτρα προς πρόληψη α¬ 
τυχήματος ή κλοπής ή απώλειας αυτών και να ενημερώ¬ 
νουν άμεσα την οικεία Αστυνομική Αρχή σε κάθε περί¬ 
πτωση τέτοιου συμβάντος. 

3. Να συμμορφώνονται στις υποδείξεις των Αστυνομι- 
κών Οργάνων, των εκπαιδευτών, προπονητών και των υ¬ 
πευθύνων των Σωματείων και Σκοπευτηρίων για τα θέμα¬ 
τα που αφορούν τη χρή υη των όπλων και την ασφαλή φύ¬ 
λαξή αυτών. 

4. Η μεταφορά σκοπε.υτικών όπλων και φυσιγγίων αυ¬ 
τών επιτρέπεται αποκλειστικά στα πρόσωπα που έχουν ε¬ 
φοδιαστεί με άδεια κατοχής ή οπλοφορίας ή προκειμέ- 
νου περί σωματείων, ατα ειδικά προς τούτο εξουσιοδο¬ 
τημένα απ αυτά πρόσωπα και μόνο από την κατοικία τους 
ή την έδρα του σωματείου, στο σκοπευτήριο για προπό¬ 
νηση ή συμμετοχή σε αγώνες και αντίστροφα. Τα όπλα με- 
ταφέρονται πάντοτε κενά φυσιγγίων εντός ειδικής οπλο¬ 
θήκης 

5. Κατά τη μεταφορά των όπλων και φυσιγγίων τα ανω¬ 
τέρω πρόσωπα πρέπει να φέρουν μαζί τους τη σχετική ά¬ 
δεια κατοχής και οπλοοορίας. Επιπλέον, τα εξουσιοδο¬ 
τημένα για τη μεταφορά πρόσωπα πρέπει να φέρουν μα¬ 
ζί τους και την ειδική προς τούτο εξουσιοδότηση. 

Άρθρο 16 

Κατοχή όπλων σκοποβολής τα οποία εδόθησαν ως έπα¬ 
θλα αγώνων 

1. Σε σκοπευτές μέλη Σκοπευτικών Ομάδων ή Εθνικών 
Ομάδων, στους οποίους εδόθησαν ως έπαθλα όπλα σκο¬ 
ποβολής σε αγώνες, ή από χορηγούς στο εξωτερικό ή το 
εσωτερικό, χορηγείται όδεια εισαγωγής και κατοχής των 
όπλων αυτών, με την υποβολή επίσημης μετάφρασης του 
σχετικού εγγράφου ή βεβαίωσης του διοργανωτή ή χο¬ 
ρηγού των αγώνων, ως και σχετικής βεβαίωσης της οι¬ 
κείας Ομοσπονδίας. Το εν λόγω όπλα καταχωρούνται 
στην άδεια κατοχής όπλωντου συγκεκριμένου σκοπευτή. 

2. Οταν ο κάτοχος του αναφερομένου στην παράγρα¬ 
φο 1 του παρόντος άρθρου όπλων παύει να ασχολείται με 
την σκοποβολή δύναται να εφοδιάζεται με άδεια κατοχές 
των όπλων αυτών ως κειμηλίων με την υποβολή όλων των 
άλλων προβλεπομένων νια την χορήγηση τέτοιας άδειας 
δικαιολογητικών. 

Άρθρο 17 

Σκοπευτές εξωτερικού 

Έλληνες υπήκοοι οι οποίοι διέμεναν στο εξωτερικό και 
οι οποίοι ήταν μέλη σκοπευτικών σωματείων και κάτοχοι 
όπλων σκοποβολής στη χώρα όπου διέμεναν και έρχονται 
στη χώρα μας για μόνιμη εγκατάσταση, καθώς και οι υπή¬ 
κοοι χωρών του εξωτερικού που εγκαθίστανται στη χώρα 
μας δύνανται να μεταφέρουν - εισάγουν όπλα σκοποβο¬ 
λής τα οποία σύμφωνα με παραστατικά νομίμως κατέ¬ 
χουν από τις αρμόδιες αρχές της χώρας που διέμεναν. 

Για τη χορήγηση αδείας μεταφοράς και εισαγωγής των 
παραπάνω αναφερομένων όπλων οι ενδιαφερόμενοι υ- 
ποχρεούνται να υποβάλλουν στην Διεύθυνση Κρατικής Α¬ 
σφάλειας του Υπουργείου Δημόσιας Τάξης, το αίτημά 
τους προσκομίζοντας αντίγραφο σε επίσημη μετάφραση 
της σχετικής άδειας των αλλοδαπών Αρχών.. 

Στα ανωτέρω άτομα χορηγείται προσωρινή άδεια κατο¬ 
χής των όπλων αυτών η ισχύς της οποίας δεν δύναται να 
υπερβαίνει τους (6) μήνες, από την Διεύθυνση Ασφαλείας 
ή Αστυνομική Διεύθυνση του τόπου κατοικίας 

Η ανωτέρω άδεια μετατρέπεται σε άδεια κατοχής εφό¬ 
σον εντός του χρόνου ισχύος της ο ενδιαφερόμενος εγ¬ 
γράφει σε Σύλλογο που ανήκει στην δύναμη της οικείας 
Ομοσπονδίας και προσκομίσει σχετική βεβαίωση του 
Συλλόγου που έχει εγγράφει θεωρημένη από την οικεία 
Ομοσπονδία υπό την προϋπόθεση ότι στο πρόσωπό του 
δεν συντρέχει κανένα πρόβλημα από τα προβλεπόμενα 
στο άρθρο 18 του νόμου 2168/93. 

Όταν τα μεταφερθέντα - εισαχθέντα όπλα δεν χαρα¬ 
κτηρίζονται ως σκοπευτικά κατά τις διατάξεις του άρ¬ 
θρου 1 της παρούσας απόφασης ο ενδιαφερόμενος υ- 
ποχρεούται να προβεί στη νόμιμη πώληση των όπλων αυ¬ 
τών, εφόσον η κατοχή τους δεν αφορά άσκηση στη 
σκοποβολή ή στην εξαγωγή αυτών σύμφωνα με τις δια¬ 
τάξεις του άρθρου 3του Ν.2168/93. 

Γ ια την ανανέωση των εν λόγω αδειών ισχύουν οι δια¬ 
τάξεις του άρθρου 5 της παρούσης. 

Άρθρο 18 

Κατοχή όπλων από προσωπικότητες της σκοποβολής 

1. Σε άτομα τα οποία έχουν προσφέρει σημαντικές υπη¬ 
ρεσίες στο άθλημα της σκοποβολής ως αθλητές ή παρά¬ 
γοντες είναι δυνατόν να χορηγηθεί ύστερα από αιτιολογη¬ 
μένη πρόταση της αρμοδίας Ομοσπονδίας και εφόσον συ¬ 
ντρέχουν οι νόμιμες προϋποθέσεις, άδεια κατοχής (1) 
σκοπευτικού όπλου της επιλογής του ενδιαφερομένου και 
οπλοφορίας, προς εξάσκηση στη σκοποβολή. 

2. Οι άδειες αυτές ανανεώνονται με την υποβολή των 
προβλεπομένων από το άρθρο 5 δικαιολογητικών και της 
σχετικής βεβαίωσης - εισήγησης της οικείας Ομοσπον¬ 
δίας χωρίς την αναφορά σε συμμετοχή αγοόνων. 

Άρθρο 19 

Άσκηση στη σκοποβολή 

Δημόσιοι υπάλληλοι, στρατιωτικοί και αστυνομικοί κα¬ 


θώς και όσοι κατέχουν άδεια οπλοφορίας δύνανται να α¬ 
σκούνται στην σκοποβολή μετά κατεχόμενα από αυτούς 
όπλα σε δημόσια ή ιδιωτικά σκοπευτήρια με την προϋπό¬ 
θεση ότι ο κανονισμός λειτουργίας του σκοπευτηρίου ε¬ 
πιτρέπει άσκηση στη σκοποβολή υε ανάλογα όπλα. 

Άρθρο 20 

Μεταβατικές Διατάξεις 

Όσον αφορά άδειες κατοχής πυροβόλων ραβδωτών ό¬ 
πλων σκοπευτών που χορηγήθηκαν και έχουν λήξει ή εί¬ 
ναι εν ισχύ πριν την έκδοση της παρούσας Κ.Υ.Α, θα ανα¬ 
νεωθούν για τα τρία επόμενα έτη με την υποβολή δικαιο- 
λογητικών που προβλέπονται από το άρθρο 8 της 
παρούσης με απαιτούμενη αθλητική δραστηριότητα συμ¬ 
μετοχής σε έξι (6) επίσημους αγώνες σκοποβολής την τε¬ 
λευταία τριετία. 

Άρθρο 21 

Κυρώσεις 

Γ ια τους παραβάτες των διατάξεων της παρούσας από¬ 
φασης εφαρμόζονται οι διατάξεις της παραγράφου 4 του 
άρθρου 17 του Ν.2168/93 , όπως προστέθηκε με την πα¬ 
ράγραφο 6 του άρθρου 4του Ν.2^34/1995 (Α-184) και του 
άρθρου 22 του Ν.2168/93. 

Άρθρο 22 
Τελικές Διατάξεις 

Η Αθλητική Ομοσπονδία υποχρεούται να ενημερώνει 
την Διεύθυνση Κρατικής Ασφάλειας του Υπουργείου Δη¬ 
μόσιας Τάξης ως και την οικεία Διεύθυνση Ασφαλείας ή 
Αστυνομική Διεύθυνση: 

1. Για τους προγραμματισμένους επίσημους αγώνες 
που διοργανώνει η ίδια ή εγκρίνει στα Σωματεία - Μέλη 
της, που διοργανώνουν υπό την εποπτεία της. 

-Ευθύς μετά το πέρας τέλεσης των εν λόγω αγώνων α¬ 
ποστέλλει στις ως άνω Υπηρεσίες επικυρωμένα αντίγρα¬ 
φα των σχετικών πρακτικών στα οποία πλέον των άλλων 
πρέπει να εμφαίνεται ο αριθμός των συμμετασχόντων, τα 
στοιχεία αυτών ως και η επιτευχθείσα παρ' εκάστου ατο¬ 
μική επίδοση. 

2. Γ ια την προσωρινή ή οριστική αφαίρεση της φίλα¬ 
θλης ιδιότητας Σωματείου Μέλους της ή Σκοπευτή Σωμα¬ 
τείου της δύναμής της. 

Άρθρο 23 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα ,30 Μαρτίου 1999 

